Lechanvadurezh Breizh zo un dachenn zo bet studiet kalzik, abaoe an  XIXvet kantved ha betek hiziv. Evel war tachennoù all eus ar yezhoniezh e reer labourioù gwelloch bremañ eget na veze graet er chantvedoù tremenet. Gwelloch ez anavezomp hol lechanvioù. Abaoe dibenn an  XXvet kantved e weler muioch-mui stummoù brezhonek hon anvioù-lech war ar panelloù-hent. ivez Alies e reer panelloù divyezhek eus ar panelloù-se ; e gwirionez ez eo daou stumm kar a gaver peurliesañ, an eil skrivet hervez reolennoù ar brezhoneg evel ma vez skrivet bremañ hag egile hervez doare ar chrennvrezhonek levezonet mui pe vui gant ar galleg (Kemper/Quimper, Gwengamp/Guingamp, Plogoneg/Plogonnec). Ral eo al lechioù e Breizh o deus daou anv disheñvel e brezhoneg hag e galleg ; hag ar re o deus, evel Gwened, Roazhon pe Naoned, a vez kenorin o anvioù gallek ha brezhonek peurvuiañ.